**PÁLYÁZATI FELHÍVÁS**

Dunavarsány Város Önkormányzatának Képviselő-testülete pályázatot hirdet **„védőnői (egészségügyi szolgálati jogviszony) állás betöltésére.**

**Pályázati feltételek:**

* magyar állampolgárság
* büntetlen előélet
* főiskolai védőnői oklevél

**Előnyt jelent**

* védőnői gyakorlat
* helyismeret
* kamarai tagságról szóló igazolás

**A pályázathoz csatolni kell:**

* fényképes szakmai önéletrajzot,
* 3 hónapnál nem régebbi erkölcsi bizonyítvány (vagy annak megkéréséről szóló bizonylat)
* iskolai végzettséget igazoló bizonyítvány másolatát
* nyilatkozat arról, hogy a pályázó hozzájárul a pályázati anyagban foglalt személyes adatainak a pályázati eljárással összefüggő kezeléséhez,
* pályázó nyilatkozata arról, hogy kéri-e pályázatának zárt ülésen történő tárgyalását.

**Bérezés:** Az illetmény és a juttatások megállapítására az egészségügyi szolgálati jogviszonyról szóló 2020. évi C. törvényben és az 528/2020.(XI.28.) sz. Korm. rendeletben foglaltak az irányadók.

**Ellátandó feladatok**: A területi védőnői ellátásról szóló 49/2004. (V. 21.) ESzCsM rendeletben meghatározott védőnői feladatok.

**Munkavégzés helye:** Egészségház, Védőnői Szolgálat 2336 Dunavarsány, Habitat u. 22-24.

**A pályázat beadási határideje**: 2022. 05.31.

**A pályázat elbírálásának határideje:** 2022. 06.18.

**Az állás betölthető:** Az elbírálást követően azonnal.

**A teljes munkaidős egészségügyi szolgálati jogviszony egészségügyi szolgálati munkaszerződéssel jön létre, határozatlan időre, 3 hónapos próbaidővel**.

A Dunavarsány Város Önkormányzata szolgálati lakást nem tud biztosítani.

A pályázat kiírója fenntartja magának a jogot a pályázat érvénytelenné és eredménytelenné nyilvánítására.

A pályázatot zárt borítékban, a Dunavarsány Város Önkormányzata címére kell benyújtani az alábbi címre: 2336 Dunavarsány, Kossuth L. u. 18.

Személyesen, zárt borítékban: Horváth Andrea humánpolitikai előadóhoz, 2336 Dunavarsány, Kossuth Lajos u. 18. Titkárság

Kérjük a borítékon feltüntetni a munkakör megnevezését: „védőnői pályázat”.

Elektronikus úton: Horváth Andrea humánpolitikai előadó részére a titkarsag@dunavarsany.hu címen keresztül.

**A pályázattal kapcsolatban érdeklődni lehet**: Dunavarsány Város Önkormányzatánál, dr. Kiss István aljegyzőnél, a 06-24-521-049-es telefonszámon.